Donderdag, Februarie 1st, 2018
Vandeesweek se ridder is Adri Visser, die 30-jarige Paralimpiese swemmer wat in Maart vanjaar ’n honneursgraad in Rekreasiekunde verwerf. Sy sal die eerste gestremde student aan die Noordwes-Universiteit (NWU) wees wat so ʼn graad verwerf. Visser moes vir die voltooiing van die honneursgraad onder meer abseil om die praktiese deel te voltooi.
Die swemmer het nie een volledig ontwikkelde ledemaat nie omdat haar ma, Petro, Duitse masels opgedoen het toe sy haar verwag het. Albei haar arms het tot net onder die elmboë ontwikkel en haar regterbeen tot net onder die knie.
Tussendeur haar studies het sy steeds kompeterend deelgeneem en daagliks ure lank geoefen. Sy het in 2016 vir die Paralimpiese Spele in Rio de Janeiro gekwalifiseer, maar die Suid-Afrikaanse Sport Konfederasie en Olimpiese Komitee (Saskok) het haar nie gestuur om deel te neem nie, ondanks die feit dat sy as sesde beste op die wêreldranglys in die 50 m-vlinderslag gekeur was.
Vandeesweek se rampokker is die Amerikaanse batebestuurder en navorsingsgroep Viceroy wat vroeër met die rapportering van ongerymdhede by Steinhoff bekendheid verwerf het. Die groep het vandeesweek ʼn eensydige verslag oor Capitec Bank wat feitlik totaal verkeerd is uitgereik.
Capitec se aandele het in ʼn stadium tot 20% gedaal na die aankondiging. Volgens kenners is die verslag uitgereik omdat Viceroy geld uit die verslag kan maak, en ook geld kan maak uit Capitec se dalende aandeleprys.
Afrikaanssprekendes se getalle gaan teen 2031 tot net meer as 7 miljoen styg. Dit is bykans 270 000 meer as in die 2011-sensus. Die getalle van sowel bruin as wit Afrikaanssprekendes gaan in die volgende paar jaar toeneem en in albei groepe is daar ʼn skerp styging in die getal ... Lees meer
Noordwes bied 'n voorsmaak van nasionale gesondheid
Die vakbond Solidariteit het vandag gesê dat die Noordwes-provinsie se gesondheidsorgstelsel, wat al hoe meer aan die verval is, duidelik aantoon dat die staat nie oor die vermoë beskik om gesondheidsorg te bedryf nie; iets wat hy nou op ʼn nasionale grondslag wil uitrol. Dit volg ná verskeie mediaberigte wat ... Lees meer
Solidariteit bereik gunstige loonaanbod met staalreus
Die vakbond Solidariteit het vandag aangekondig dat hy daarin kon slaag om gelyke grond met die staalreus, ArcelorMittal Suid-Afrika (AMSA), te bereik en die partye het ʼn loonooreenkoms onderteken waarby alle partye baat. Dit volg nadat die vakbond op 13 Julie sy dispuut met AMSA na die Bedingingsraad vir die Metaal- ... Lees meer
1 2 3 … 768 Volgende »